FORTH ทะยาน 14% ลุ้นกำไรปีนี้ 912 ลบ. อานิสงส์ “อีวี-ตู้เต่าบิน-บุญเติม” หนุน
FORTH วิ่งแรง 14% ลุ้นกำไรปีนี้ 912 ลบ. โต 26% อานิสงส์ “อีวี-ตู้เต่าบิน-บุญเติม” หนุน และเดินหน้าประมูลงานใหม่อย่างต่อเนื่อง
FORTH วิ่งแรง 14% ลุ้นกำไรปีนี้ 912 ลบ. โต 26% อานิสงส์ “อีวี-ตู้เต่าบิน-บุญเติม” หนุน และเดินหน้าประมูลงานใหม่อย่างต่อเนื่อง
11 เม.ย. 2565

ผู้สื่อข่าวรายงานว่าวันนี้ (11 เม.ย. 2565) ราคาบริษัท ฟอร์ท คอร์ปอเรชั่น จำกัด (มหาชน) หรือ FORTH ณ เวลา 16:16 น. อยู่ที่ระดับ 37.75 บาท เพิ่มขึ้น 4.50 บาท หรือ 13.53% โดยทำจุดสูงสุดที่ 38.50 บาท และทำจุดต่ำสุดที่ 33.50 บาท ด้วยมูลค่าการซื้อขาย 621.89 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (8 เม.ย.2565) ว่า FORTH ผลิต-ส่งมอบและรับ Order ใหม่ๆ อย่างต่อเนื่อง ซึ่งได้ประโยชน์จาก EV (Power board) ที่มีคำสั่งผลิตจากลูกค้ารายใหญ่อย่างสหรัฐอเมริกาเข้ามา ส่วนตู้เต่าบิน และตู้บุญเติม ทยอย Roll-out อย่างต่อเนื่อง
นอกจากนี้บริษัทฯ เดินหน้าประมูลงานใหม่อย่างต่อเนื่อง ส่วนธุรกิจในกลุ่ม SMART Service จะได้ประโยชน์จากการเปิดเมืองการจับจ่ายใช่สอยที่เพิ่มขึ้น อีกทั้งบริษัทฯ อัพเกรด Software ทั้งตู้เต่าบินและบุญเติมต่อ โดยทางฝ่ายวิจัยได้ประเมินกำไรสุทธิปี 2565 อยู่ที่ 912 ล้านบาท เติบโต 26% เทียบช่วงเดียวกันของปีก่อน ส่วนปี 2566 จะอยู่ที่ 1 พันล้านบาท เติบโต 14% เทียบช่วงเดียวกันของปีก่อน